Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: 5. számú melléklet a 9/1998. (II. 20.) BM rendelethez
Paragraph Index: 242

1. A választások nem hiteles eredményét előállító előzetes szavazatösszesítés Az előzetes szavazatösszesítő rendszer célja választás nem hiteles eredményét tartalmazó tájékoztató adatok (a továbbiakban: előzetes választási eredmény) előállítása. Az SZSZB jegyzőkönyvvezetője a szavazatok első összeszámlálásának eredményéről adatlapot állít ki, amelynek adattartalmát soron kívül a HVI-n keresztül számítógépes feldolgozásra továbbítja. Külön adatlapot kell kitölteni az egyéni választókerületi jelöltekre és a területi listákra leadott szavazatok összesítéséről. Az előzetes választási eredmény adatköre: — a választók nyilvántartásával kapcsolatos adatok, — a szavazópolgárok száma, — a szavazatok megszámlálásával kapcsolatos adatok, — az első és második forduló előzetes eredmény adatai.

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes